cyanic-selkie/wikianc huggingface dataset:
Kondensstriper
Årsak
Kondensstriper kan oppstå på to måter: Flydrivstoff som bensin (stempelmotor) eller parafin (jetmotor) består hovedsakelig av hydrokarboner. Når drivstoffet brenner, går karbonet sammen med oksygenet og danner karbondioksid. Hydrogenet går også i sammen med oksygenet og danner vann, som en ser igjen som damp i eksosen. For hver liter med drivstoff som blir brent, blir det produsert omtrent en liter vann, i tillegg til vannet som allerede utgjør fukten i luften som blir brukt til å brenne drivstoffet. I store høyder slipper denne dampen ut i kalde omgivelser (når høyden øker faller temperaturen i troposfæren) som avkjøler dampen til den kondenserer til ørsmå vanndråper og/eller desublimerer til is. Millioner av ørsmå vanndråper og/eller iskrystaller utgjør kondensstripene. Avkjølingen (og derfor tiden og avstanden) dampen trenger for å kondensere gjør at kondensstripene først oppstår et lite stykke bak flymotorene. Det meste av innholdet i disse skyene kommer fra vann i den omkringliggende luften. Ved store høyder krever underkjølt vanndamp en utløsningsmekanisme for å desublimere. Eksospartiklene fungerer som denne mekanismen, og får vanndampen til å raskt omformes til iskrystaller. Kondensstriper oppstår bare hvis temperaturen på utsiden av flyet er lik eller mindre enn -57°C Kondensstriper fra eksos er ofte mer stabile og varer lengre enn kondensstriper som oppstår ved vingespissen, som ofte blir forstyrret i kjølvannet av flyet og dermed bare varer kort tid.
Kondensstriper og klima
Kondensstriper kan påvirke strålingsbalansen ved å danne skyer. Forskjellige studier har vist at kondensstriper fanger utgående langbølgestråling som kommer fra Jorda og atmosfæren (positivt strålingsbidrag) i større grad enn de reflekterer innkommende solstråling (negativt strålingsbidrag). Derfor blir den totale effekten av kondensstripene en oppvarming. Effekten varierer derimot daglig og årlig, og det totale bidraget til strålingen er ikke godt kjent. Globalt (for trafikkforhold i 1992) varierer strålingen fra 3,5 mW/m² til 17 mW/m². Andre studier viser at flyving om natten bidrar mest til varmeeffekten. Selv om bare 25 % av flytrafikken foregår om natta, utgjør kondensstripene om natten omtrent 60-80 % av strålingsbidraget. Flytrafikk på vinterstid utgjør omtrent 22 % av årlig flytrafikk, men medvirker til mer enn halvparten av det gjennomsnittlige årlige strålingsbidraget.
Et klimaeksperiment i forbindelse med 11. september 2001
Man har lenge trodd at i områder med mye flytrafikk, som for eksempel USA, blir været påvirket av kondensstriper i form av redusert soloppvarming om dagen, og mindre varmetap om natten. Etter angrepet på Verdens handelssenter i New York 11. september 2001 ble all flytrafikk over USA stanset i tre dager, og dette gjorde det mulig å teste denne hypotesen. Målinger viste faktisk at uten kondensstriper ble den lokale forskjellen mellom dagtemperaturen og nattetemperaturen omtrent 1°C høyere enn den hadde vært dagene før. Dette kan derimot ha kommet av at det var uvanlig klart vær denne perioden.
Mia Kilburg
Mia Kilburg (født Mia Manganello 27. oktober 1989) er en amerikansk skøyteløper og tidligere landeveissyklist.
I juni 2018 giftet hun seg, og tok Kilburg som sitt nye etternavn.
Representativt demokrati
Et representativt demokrati, også kalt indirekte demokrati, er et demokrati der folket velger representanter til å styre for seg. De ulike politiske grupperinger kjemper i åpne frie valg om å vinne legitimiteten til å styre politikken innenfor et gitt territorium i en gitt periode.
Dette er den tradisjonelle vestlige formen og den mest utbredte formen for demokrati. Norge er et representativt demokrati, det samme gjelder de fleste land i Europa. Oldtidens Athen brukte direkte demokrati der folk selv stemmer direkte over lovforslag.
Representasjon og makt
Representantene velges av folket, f.eks. til en lovgivende forsamling, og representantene gis mandat til å vedta lover, utnevne andre representanter, og å velge styreformann, statsminister eller president. Politiske fylkespartier og mange frivillige organisassjoner velger representanter til landsmøter eller generalforsamlinger.
Representasjon gjør det enklere for politikere å engasjere seg på heltid med politikk, og kan bidra til å gjøre politikere med profesjonelle og bedre informert. Samtidig blir politikken mer segmentert, og mange politikere "oppfattes som sosial-, kultur-, utenrikspolitiker osv."
Guildenstern og Rosencrantz er døde
Guildenstern og Rosencrantz er døde er et tragikomisk teaterstykke av Tom Stoppard fra 1966. Det ble filmatisert i 1990.
I skuespillet møter man de to karakterene Rosenkrantz og Gyldenstern fra Hamlet av William Shakespeare. Man får blant annet se hva de holder på med mens noen av hendelsene i den opprinnelige fortellingen finner sted.
Sissel Blystad
Sissel Blystad (født 1944) er en norsk tekstilkunstner.
Utsmykning av Stortingets vandrehall
I februar 2002 vant Blystad konkurransen der 80 kunstnere var invitert til å levere forslag til ny utsmykning i Stortingets vandrehall. Konkurransen ble utlyst fordi Karen Holtsmarks billedteppe «Solens gang», som hadde hengt i Vandrehallen siden 1965, var blitt svært falmet, og derfor skulle skiftes ut.
Den 9. mai 2005 ble Blystads ferdige verk, med tittelen «Landskap», avduket i Vandrehallen. Avdukingen skjedde som ledd i at man i 2005 markerte at det var 100 år siden oppløsningen av unionen med Sverige.
Beusselstraße stasjon
Beusselstraße stasjon er en jernbanestasjon i Moabit Berlins bydel Mitte. Den ble åpnet i 1894 og har idag S-banetrafikk.
Jens P. Heyerdahl
Jens Paludan Heyerdahl d.y. (født 17. februar 1943) er en norsk jurist og forretningsmann. Han var konsernsjef i Orkla ASA til 2001 da han ble etterfulgt av Finn Jebsen.
Jens P. Heyerdahl er utdannet MBA ved INSEAD i Frankrike, og var tidligere en av Norges beste sprangryttere. Heyerdahl begynte i Orkla som 31 år gammel i 1975, etter at det var vedtatt å opprette et eget kontor i Oslo. (Selskapets hovedkontor var da på Løkken Verk i Sør-Trøndelag). Han rykket opp til konsernsjef allerede i 1979. Noe av det viktigste som skjedde de første ti årene etter dette var en tydeliggjøring av Orklas to hovedområder: «Industri» og «Investeringer». På tidlig 1980-tall sto investeringsområdet for den største delen av inntektene.
Da Heyerdahl startet som konsernsjef i 1979 hadde Orkla noen hundre ansatte og en omsetning på ca. 300 millioner kr. Da han fratrådte som konsernsjef i 2001 var konsernet vokst til 35 000 ansatte og hadde 45 milliarder i omsetning.
Jens P. Heyerdahl og hans familie kontrollerer en større aksjepost i Dagbladet. Hans avdøde kone, Mette Heyerdahl, eide også en større aksjepost.
Heyerdahl er sønn av høyesterettsadvokat Jens P. Heyerdahl.
Sujata Nahar
Sujata Nahar (født 12. desember 1925 i Calcutta, død 4. mai 2007) var en indisk mystiker og forfatter. Den formative delen av sitt liv tilbragte hun hos poeten Rabindranath Tagore.
Sujata Nahar mistet sin mor 7 år gammel. Etter at faren søkte om hjelp hos Sri Aurobindo og Mirra Alfassa Morriset, ble hun i 1935, ni år gammel, fosterdatteren til Sri Aurobindo. Der ble hun sekretær hos Pavitra, en av Miras elever. I 1954 møtte hun Satprem.
Av Mira ble Sujata Nahar tildelt oppgaven å skrive ned Miras private samtaler med Satprem gjennom 19 år. I 1979 ble disse utgitt i 13 bind og 6 000 sider med tittelen Mother's Agenda – l'Agenda.
Sujata Nahar døde 81 år gammel i 2007, like etter hennes følgesvenn, Satprem.
Pietro Francesco Galleffi
Pietro Francesco Galleffi (født 27. oktober 1770 i Cesena i Kirkestaten, død 18. juni 1837 i Roma) var en av den katolske kirkes kardinaler, og var tilknyttet Den romerske kurie.
Han ble utnevnt til kardinal i juli 1803 av pave Pius VII, med San Bartolomeo all'Isola som tittelkirke.
Franskmennene førte ham i 1809 til Frankrike, der han var en av de «sorte kardinaler» (ble nektet av Napoleon å bruke de røde kardinalsklærne).
Han deltok ved konklavet 1823 som valgte pave Leo XII, konklavet 1829 som valgte pave Pius VIII, og konklavet 1830–1831 som valgte pave Gregor XVI.
Han var i slekt med pave Pius VI.
Episkopalgenealogi
Hans episkopalgenealogi er:
Eduardo Enríquez Maya
Eduardo Enríquez Maya (født 11. oktober 1948 i Iles i departementet Nariño i Colombia, død 14. april 2021 i Bogotá) var en colombiansk politiker.
Han var medlem av Partido Conservador Colombiano og var folkevalgt medlem av Cámara de Representantes fra 1998 til 2006 og i Colombias senat fra 2006 til sin død av covid-19 i Bogotá den 14. april 2021 i en alder av 72 år.
Phnom Penh
Phnom Penh (khmer ភ្នំពេញ [pʰnum pɯɲ]) er hovedstaden i Kambodsja. I 1998 hadde byen 862 000 innbyggere, men tallet beregnes i dag til over en million. Phnom Penh ligger der elvene Mekong, Tonlé Sap og Bassac møtes.
Byen ble grunnlagt i 1373 i forbindelse med byggingen av tempelet Wat Phnom. Byen ble landets hovedstad i 1431, da kong Ponhea Yat flyttet dit fra Angkor etter at han var blitt beseiret av Siam (Thailand). Det kongelige palasset i Phnom Penh med sølvpagoden ble bygd i 1866, og det var først da at byen ble en storby. Under den franske kolonimakten var Phnom Penh kjent som Asias perle. Byen ble hovedstad i det selvstendige Kambodsja i 1953. I 1975 ble byens den gang to millioner innbyggere fordrevet av Røde Khmer-styrker etter at de hadde inntatt byen. Befolkningen begynte å vende tilbake etter at vietnameserne rykket inn i 1979.
Etter Røde Khmers fall har Phnom Penh vokst, og har i de senere år blitt til et turistmål. Blant Phnom Penhs severdigheter er, i tillegg til det ovennevnte, nasjonalmuseet, Choeung Ek (Røde Khmers rettersted utenfor byen), Tuol Sleng-muséet (tidligere S-21, fengsel fra Røde Khmer-tiden) og Wat Ounalom.
Coremia
Coremia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, mørke trebukker. Artene kjennes lett på at bakbeina er lange og tynne, lårene utpreget klubbeformede, leggene også klubbeformede og krumme, med det ytterste, fortykkede delen kledt med lange, utsående, svarte hår. Antennene er tynne og omtrent så lange som kroppen, pronotum har rundede sider.
Utbredelse
Slekten er utbredt i Mellom- og Sør-Amerika.
Systematisk inndeling
Slektslisten følger.
Sumida Type 93
Sumida Type 93 er en japansk panserbil brukt under den andre verdenskrig. Den hadde seks hjul, med framdrift på de fire bakhjulene, og utmerket seg ved å kunne konverteres til bruk på jernbaneskinner svært raskt. Toppfarten på skinner var høyere, 60 km/t mot 40 km/t på veien. Hovedbestykningen var montert i et tårn.
Liste over Mauritanias statsoverhoder
Dette er en liste over Mauritanias statsoverhoder.
Stinson Aircraft Company
Stinson Aircraft Company var en flyfabrikk i USA mellom 1920-tallet og 1950-tallet.
Selskapet
Stinson Aircraft Company ble grunnagt i Dayton, Ohio i 1920 av flyveren Edward “Eddie” Stinson, bror til flyversken Katherine Stinson. Etter fem år med ulike forretningsvirksomhet satte Stinson Detroit, Michigan i fokus for sin flyvirksomhet. Stinson fikk Detroits forretningsliv mottakelig for sine planer. En gruppe lokale forretningsmenn — Detroit Board of Commerces Aviation Committee — støttet Støttet Stinsons planer om å danne en flyfabrikk. Et område sydvest for Detroit hvor dagens Detroit Metropolitan Wayne County Airport ligger ble kjøpt opp og de samme foretnigsmenn reiste en kapital på 25 000 dollar for utviklingen av en ny en-dekker kalt SM-1 Detroiter som fløy første gang  25. januar 1926. Det ble over natten en suksess som gjorde Stinson istand til å reise ny kapital på 150 000 dollar nok til å danne  Stinson Aircraft Corporation den 4. mai 1926. Alltid en flyver i sitt hjerte var Eddie Stinson fortsatt opptatt som stunt-pilot og tjente 100 000 dollar i året på denne virksomhet — en enorm sum i de dager. Stinson Aircraft Corporation solgte 10 SM-1 Detroiters i 1926. Forretningen vokste raskt og Stinson levere 121 fly i 1929.
Eddie Stinson fikk ikke leve lenge nok til å oppleve selskapets fremgang. Han omkom etter en flyulykke i Chicago, Illinois den 26. januar 1932 under en salgsturne, 38 år gammel. Da han døde hadde Stinson mer enn 16 000 loggførte flytimer — mer enn noen annen pilot på den tid.
Stinson SB-1 Detroiter
Den første av fireseters todekkerne Stinson SB-1 Detroiter fløy første gang 25. januar 1926 — muligens det første fly med oppvarmet og lydisolert kabin, selvstarter og hjulbremser. Det hadde enten en Wright J-5 (SB-1) eller Wright J-6 (SB-1D) motor. Detroiter ble over natten en suksess med flere kjente selskap som kunder, bl.a Florida Airways, Wien Air Alaska og Northwest Airways. To ble sponset av Detroit News til et mislykket forsøk av Wilkins til å fly over Nordpolen. Det skal tilføyes at han gjennomføre flyvningen året etter samnen med Carl Ben Eielson i en Lockheed Vega
Stinson SM-1 Detroiter
En Stinson SM-1 Detroiter ble valgt av Ruth Elder og Elsie Mackay til deres forsøk på en transatlantisk flyvnig i 1927 og 1928. Begge forsøk ble mislykket..
Stinson SM-2 Junior
Straks etter at SM-1 Detroiter slo an i markedet staret Stinson med forbedringer av den opprinnelige design i 1928 for å appellere til private flyvere og mulige forretningskunder. Resultatet Th SM-2 Junior, var et mindre, med svakere motor. tre- eller fireseters, høyvinget fly. Det ble bygget 321 innen 1933.
Fly under den økonomiske depresjonen
Under høyden på den økonomiske depresjonen 1930, tilbød Stinson seks flymodeller, fra Junior til den høyvingede Stinson SM-6000 trimotor Airliner.
Stinson SR Reliant
Fra 1933 til 1941 leverte Stinson 1 327 Reliants— fra SR-1 til SR-10 — hver bygget etter forgjengeren, men med oppgraderte motorer og  design-finesser. Stinson Reliant SR-10 som ble introdusert i 1938 var den ultimate variant, med skinnseter, valnøtt instrument-panel og vinduer som kunne åpnes, lik en bil.
Det var et fly av denne typen som havarerte på Oslo havn 1937
Stinson 108
Den siste Stinson design som ble bygget var Stinson 108, en etterkrigsmodell som fikk konkurranse med fly fra, bl.a. Piper Aircraft og Cessna.
Henry David Inglis
Henry David Inglis (født 1795 i Edinburgh, død 20. mars 1835) var en skotsk reisende og forfatter, som skrev reiseskildringer, til dels under pseudonymet Derwent Conway. Han foretok blant annet en reise i Norge og Sverige i 1820-årene, beskrevet i boken Narrative of a Journey through Norway, Part of Sweden and the Islands of Denmark (1826).
Eliecer Montes de Oca
Eliecer Montes de Oca Fleitas (født 28. mars 1971), cubansk baseballspiller som deltok i de olympiske leker 1996 i Atlanta.
Montes de Oca ble olympisk mester i baseball under Sommer-OL 1996 i Atlanta. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med 13-9.
Vigeland
Vigeland er et tettsted i Lindesnes kommune og var administrasjonssenteret i tidligere Lindesnes kommune (1964-2019) i Agder fylke. Tettstedet har innbyggere per 1. januar. Stedet bestod i sin tid av gårdene Øvre og Nedre Vigeland.
Valle kirke, som ble bygget i 1792, ligger på Vigeland. En statue av presten Peder Claussøn Friis laget av Gustav Vigeland står utenfor Valle prestegård.
På Vigeland finner man en av kommunens tre barneskoler, Nyplass skole, samt kommunens eneste ungdomsskole, Vigeland ungdomsskole. Elever i den videregående skole må reise til Mandal.
Gustav og broren Emanuel Vigeland, bodde begge på Vigeland en periode, nærmere bestemt på gården Mjunebrokka. Arbeider av brødrene finnes på Lindesnes Bygdemuseum.
Vietnam under Sommer-OL 2008
Vietnam under Sommer-OL 2008. 13 sportsutøvere, sju menn og seks kvinner fra Vietnam deltok i åtte sporter i Sommer-OL 2008 i Beijing. Vietnam kom på delt 70.-plass på den uoffisielle statistikken med en sølvmedalje.
Salbmagirji
Sálbmagirji (nordsamisk for Salmebok) er navn på flere utgaver av en samisk salmebok med tilfang av salmer fra den gamle salmeboken til M.B. Landstad.
Den første utgaven kom i 1870 under tittelen Salbmagirje : Ibmeli gudnen ja same-særvvegoddidi bajas-rakadussan (Salmebok til Guds ære og de samiske menighetene til oppbyggelse). Boken inneholdt 226 salmer, og de som stod for utarbeidelsen av boken var J.A. Friis med hjelp av Lars Hætta. Salmene var hentet fra Friis' Muttom Salmak ('Noen salmer') med tillegg av oversatte salmer fra Landstads kirkesalmebog, som kom ut det samme året.
Salbmagirje (1897)
I 1897 gav biskop J.N. Skaar i samarbeid med Just Qvigstad ut ei større og omarbeidet utgave av Salbmagirje. Denne boken hadde i alt 360 salmer. De fleste nye salmene var oversatt fra Landstads salmebok, men det var òg noen nyskrevne salmer, blant dem seks skrevet av J.N. Skaar. Salmene har tilvising til de tilsvarende salmene i Landstads salmebok.
Sálbmagirji II (2005)
I 2005 gav Samisk kirkeråd ut en tilleggssalmebok med nye salmer, både oversatte og nyskrevne. Denne boken er ment som et foreløpig tillegg til Salbmagir'ji, og nummereringen i tillegget holder fram der den første boka slutter, slik at salmene i Salbmagir'ji II er nummererte fra 361 til 771. Salmene har tilvising til tilsvarende salmer i Landstads reviderte salmebok og Norsk salmebok. Et eget nordsamisk salmebokutvalg med Arild Hellesøy som leder har stått for salmebokarbeidet.
Kald fusjon
Kald fusjon er en teoretisk kjernefysisk fusjon som foregår rundt romtemperatur ved vanlig atmosfæretrykk, i motsetning til normale fusjonsprosesser som foregår ved flere millioner grader. Kjernefysisk fusjon er prosessen hvor flere atomkjerner (bestående av protoner og nøytroner) blir tvunget sammen for dermed å skape et tyngre atom. Dette fører til en energiutløsning som enkelte forskere håper kan være jordas fremtidige energikilde. Siden 1989 har kald fusjon vært et aktuelt tema, men ennå har man ikke klart å realisere ideen. Skepsisen til at noe slikt er mulig å få til er stor.
Den 14. og 15. januar 2011 hadde man en pressekonferanse ved universitetet i Bologna i Italia. Der var det to fysikere, Sergio Focardi og Andrea Rossi, som fortalte at de nå har fått til energiproduksjon ved kald fusjon. De demonstrerte hvordan de kan varme opp vann på denne måten. Det er nikkel og hydrogen som fusjonerer til kobber. De har arbeidet med metoden i mange år, og de har søkt om patent på metoden de bruker. De sier de ikke forstår hva som skjer under prosessen, men at den fungerer. Den produserer alltid mer enn 6 ganger så mye energi som de putter inn. Det er bare noen picogram nikkel som brukes for å produsere 1 kWh, men fordi ikke alt brukes i selve prosessen trenger de i praksis 0,1g nikkel for hver kWh. De mener at et demokraftverk som demonstrerer at de kan levere strøm til nettet, skal være oppe å gå i løpet av ett år. Reaksjonene fra andre fysikere rundt om er negative. De vil se bedre bevis på at dette virkelig går an.
I 2015 sa forskningssjef Jan Ivar Botnan ved Forsvarets forskningsinstitutt at «vitenskapshistorien er full av overraskelser og også spektakulære feilvurderinger, men så langt vil det ikke være prioritert som et eget satsingsområde» ved instituttet.
Aftenposten hadde en interessant artikkel om fenomenet 2. april 2016.
Fausto Coppi
Fausto Coppi (født 15. september 1919 i Castellania, død 2. januar 1960 i Tortona) var en italiensk profesjonell syklist. Han er en av de største syklistene gjennom tidene. Han vant Giro d'Italia fem ganger og Tour de France to ganger. Coppi vant også første gangen man kjørte opp l'Alpe d'Huez.
Coppi døde av malaria etter å ha blitt feildiagnostisert etter et besøk i Burkina Faso.
For å hylle Fausto Coppi har man bestemt at det høyeste punktet på hvert års Giro d'Italia skal kalles Cima Coppi.
Han er kjent for samarbeidet og konkurransen med Gino Bartali.
To brødre
To brødre er tittelen på flere filmer:
Hundeskolen Veiviseren
Hundeskolen Veiviseren AS, også kjent som førerhundskolen i Vestby, ble opprettet i 1980 (under navnet Hundeskolen GA) og utdanner førerhunder på konsesjon fra Sosialdepartementet. Skolen har leveringsavtale med NAV og utdanner hvert år ca. 40-50 førerhunder for synshemmede i Norge og Sverige. Hundeskolen Veiviseren er i dag den største førerhundskolen i Norge. Skolen er også eneste hundeskole i Norge som trener opp servicehunder. Veiviseren driver dessuten med eget oppdrett av hunder.
Hundeskolen Veiviseren er “Accredited Full Members” i International Federation of Guide Dog Schools, Assistance dogs International & Assistance dogs EU.
Luka Ivanušec
Luka Ivanušec (født 26. november 1998) er en kroatisk fotballspiller som spiller for GNK Dinamo Zagreb.
Landslaget
Han ble tatt ut i s EM-tropp til EM i fotball 2021.
Slaget ved Actium
Slaget ved Actium var et sjøslag mellom Octavius og Marcus Antonius. Slaget fant sted den 2. september 31 f.Kr. i Det ioniske hav utenfor den romerske kolonien Actium i Hellas, nær dagens by Proveza.
Bakgrunn
Bruddet til det andre triumvirat kom av at Octavius så en trussel i Cæsarion, sønnen til Kleopatra og Julius Cæsar. Octavius' maktgrunnlag lå i hans forbindelse til Cæsar gjennom adopsjon, som gav ham den popularitet og tillit fra legionene som var nødvendig. Da dette grunnlaget ble truet av Antonius' erklæring om at Cæsarion var Cæsars rette arving, begynte en propagandakrig mellom de to allierte i 33 f.Kr.. Omsider fratok senatet Antonius hans maktgrunnlag og erklærte krig mot Kleopatra. En tredjedel av senatet og to konsuler gikk over til Antonius' side, og krigen startet i 31 f.Kr., da Octavius' talentfulle general Agrippa okkuperte den greske havnebyen Methone, som var lojal til Antonius. Marcus Antonius var en fremragende soldat, men hans ferdigheter på havet var ikke spesielt bra, og kom til å bli hans bane.
Slaget
De to flåtene møttes ute i gulfen ved Actium om morgenen 2. september 31 f.kr. Markus Antonius kom Octavius i møte med en flåte på 220 krigsskip. Octavius’ flåte var ledet av admiral Aprippa, som sperret Antonius' fluktrute i sør. Markus Antonius' flåte besto for det meste av store ramskip, som kunne veie opp mot tre tonn. De var pansret med bronse i baugen, og plater av bronse ellers på skipet gjorde det vanskelig for motstanderen å gjøre samme angrep tilbake. Uheldigvis for Antonius, var hans flåte underbemannet på grunn av en malariaepidemi som hadde rammet hans menn mens de ventet på Octavius’ flåte. Mange galleislaver var døde før slaget i hele tatt hadde begynt, så taktikken med å ro inn i og knuse motstanderen skip ble nesten umulig å gjennomføre. Moralen i resten av troppene var naturligvis også blitt svekket, ettersom Antonius hadde brent skipene som var underbemannet og dermed gjort flåten mindre.
Octavius’ flåte besto for det meste av mindre skip med et bedre trent og ferskt mannskap. Skipene var også lettere og kunne beskytte seg selv med å utmanøvrere de større skipene til Antonius. Et romersk sjøslag gikk som oftest ut på å ramme (kjøre inn i) fiendens skip og samtidig drepe mannskapet ombord med et regn av piler og steiner fra katapulter, som var store nok til å dele en mann i to. Før selve slaget hadde Antonius' general, Delius, gått over til Octavius’ side og tatt med seg Markus Antonius' slagplan. Planen til Antonius hadde vært at hans største skip skulle drive Agrippas nordre ving tilbake, men Octavius’ flåte lå rolig utenfor rekkevidde. Midt på dagen ble Antonius tvunget til forlenge linjen ut fra beskyttelsen som landjorda utgjordre, og til slutt angripe fienden.
Da Kleopatra så at Antonius holdt på å tape slaget, trakk hun flåten sin tilbake ut på havet uten å ha avfyrt et eneste skudd. Marcus Antonius klarte å komme seg over på et mindre skip med sitt flagg og flykte fra slaget. Resten av Antonius' flåte var ikke like rask, så Octavius klarte å innhente og senke nesten alle skipene.
Følgene av slaget
De politiske konsekvensene av dette slaget ble enorme. Marcus Antonius hadde i praksis like stor hær som Octavius, slik at seieren kunne like gjerne ha gått andre veien. Da Antonius tapte slaget, deserterte store deler av hæren hans. Han mistet rundt 19 infanterilegioner og 12 000 kavaleri, og reduserte hans mulighet til å utfordre Octavius ytterligere. Til tross for en liten seier ved Alexandria, 31. juli 30 f.Kr., fortsatte deserteringen fra Antonius' hær og ga han små muligheter til å hamle opp med Octavius.
Etter å ha mistet hæren begikk Marcus Antonius selvmord. Kleopatra prøvde i et desperat forsøk på å skaffe seg en avtale med Octavius, noe han avviste. Kleopatra fulgte deretter Antonius i graven med et selvmord 12. august 30 f.Kr., og det ble hevdet at hun lot seg selv bli bitt av en giftig slange gjemt i en kurv.
Kort oppsummert resulterte slaget ved Actium i seier til Octavius, at Marcus Antonius mistet hele sin armé og Romas erobring av Egypt. Slaget markerer også slutten på den romerske republikk og begynnelsen på keisertiden.
Amin Younes
Amin Younes (født 6. august 1993) er en tysk fotballspiller som spiller for den nederlandske klubben, på lån fra den saudiarabiske klubben Ettifaq FC.
Landslaget
Han ble tatt ut i s tropp til FIFA Confederations Cup 2017 i Russland.
Den 6. juni 2017 fikk han sin første landskamp for mot.
Den 10. juni 2017 scoret han sitt første landslagsmål for mot.
Tonlé Sap
Tonlé Sap (som egentlig betyr Den store ferskvannselven) er en kombinert innsjø og elv som er av meget stor betydning for Kambodsjas landbruk og innlandsfiske. Den ligger i Siem Reap-provinsen nord i landet. Innsjøens areal varierer mellom 2 700 og 16 000 kvadratkilometer.
Aguiar da Beira
Aguiar da Beira er en by og kommune i det portugisiske distriktet Guarda.
Tonlé Sap
For det meste er innsjøen liten med en dybde på bare rundt én meter og et areal på 2 700 km². I regntiden snur imidlertid Tonlé Sap-elven, som knytter innsjøen til Mekongfloden, retning. Mekongelven, som flyter sammen med Tonlé Sap i Phnom Penh, klarer ikke å frakte alt smeltevannet fra Himalaya ut i Sørkinahavet, og overskuddet presses opp Tonlé Sap-elven over til Tonlé Sap-innsjøen. Senere på året å skifter elven retning igjen. Ved regntidens slutt flommer vannet, og fiskene, nedover og følger med Mekong inn i Vietnam.
Aguiar da Beira
Freguesier
Antall freguesier (sogn) i Aguiar da Beira ble redusert fra 13 til 10 i 2013:
Tonlé Sap
Innsjøen er en viktig kilde til fisk. Fisk fra innsjøen og elven utgjør 60 prosent av kambodsjanernes proteininntak. Når vannet trekker seg tilbake, blottlegges dessuten mye fruktbar jord som blir førsteklasses jordbruksland resten av året.
Mye av æren for Khmerrikets suksess fra 800 til 1432 har blitt gitt til den strategiske plasseringen av hovedsetet i Angkor rett ved Tonlé Sap, som ga khmerene mat og eksportinntekter.
Silverstone Circuit
Banen er veldig publikumsvennlig, men den er kjent for at det er vanskelig å komme til pga. mye trafikk. Været er også ganske ustabilt i dette området, og banen er en av de kaldeste banene i hele Formel 1-sirkuset.
Fylkesvei 3468
Fylkesvei 3468 går mellom Rosseland og Nes verk i Tvedestrand kommune.
Silverstone Circuit
Banen er anlagt på tomten til en tidligere flybase som ble brukt av Royal Air Force under andre verdenskrig, og de første løpene ble arrangert på selve flystripen. Senere har det blitt anlagt en egen bane rundt flystripen
Fylkesvei 3468
Frem til 2019 hadde veien betegnelsen fylkesvei 104 (Aust-Agder).
Carlijn Schoutens
Carlijn Schoutens (født 12. desember 1994) er en amerikansk skøyteløper.
DR1
DR1 (i dagligtale også omtalt som «1'eren», etter etableringen av TV 2 i 1988) er Danmarks eldste TV-kanal og hovedkanalen til allmennkringkasteren Danmarks Radio (DR). Kanalen startet sendinger 2. oktober 1951 og er Nordens eldste TV-kanal. Opprinnelig het kanalen Danmarks Radio (eller DR) etter mediehuset som stod bak kanalen, men navnet ble endret til DR1 etter lanseringen av Danmarks Radios andre TV-kanal, DR2 i 1996. Kanalen hadde i 2016 en samlet markedsandel på 24,1 prosent, og var landets nest største kanal, like bak TV 2.
Bakgrunn
Kanalen startet sine første sendinger i 1951. I begynnelsen sendte kanalen én time tre ganger i uken, men fra 1954 startet daglige sendinger. I 1960 nådde TV-signalene hele landet.
DR1 er hovedsakelig Danmarks Radios nyhets- og aktualitetskanal, men kanalen sender også fakta- og kulturprogrammer, underholdning og film. DR1 er den brede kanalen for hele Danmarks befolkning og landets offentlige allmennkanal, tilsvarende norske NRK1. Kanalen produserer en rekke egne TV-serier, en del av disse har vært prisbelønnet, blant annet Krøniken, Matador og Borgen.
Ulla Pors Nielsen er kanalsjef for DR1.
TV-programmer
TV-programmer produsert av DR som sendes på DR1:
Nord-Korea under OL
Nord-Korea deltok første gang i olympiske leker under Vinter-OL 1964 i Innsbruck. De deltok første gang i sommerlekene under Sommer-OL 1972 i München, og har deltatt i totalt ti sommerleker og ni vinterleker.
Bondebridge
Bondebridge er et kortspill som også kalles Selbu-whist, Tieren, Grip og Selbu-bridge.
Spillet går ut på å melde og ta riktig antall stikk i hver runde.
Forberedelser
Spillet kan spilles av 2–5 spillere. Man trenger en vanlig kortstokk uten jokere (52 kort), og noe å skrive med.
Spillets gang
Det finnes to versjoner av dette spillet.
Versjon 1
Spillet består av 20 runder. I runde én får hver spiller utdelt ett kort, i runde to får hver spiller utdelt to kort etc., og dette mønsteret følges til og med runde ti. I runde elleve får hver spiller utdelt ti kort, i runde tolv får hver spiller utdelt 9 kort, og slik fortsetter det fram til siste runde (runde 20), der hver spiller får ett kort på hånda.
Man må ta nøyaktig det som er meldt; dersom man får overstikk får man altså ingen poeng
(Når det er 2–4 spillere er det normalt å fjerne de fire toerne fra stokken, legge dem i rekkefølge, og bruke dem til å vise hva som er trumf)
Versjon 2
Her bestemmes antall runder av 52 kort del på antall spillere. Alså ved 3 spillere er det 17 runder, 4 spillere 13 og 5 spillere 10 runder. Trumfen trekkes fra bunken før kortene deles ut. Er det 2–10 i en farge, er det denne fargen som er trumf (kløver, ruter, hjerter, spar). Men trekkes et bildekort (knekt – ess), er det grand (ingen trumf). Etter at alle kortene er delt ut, byr og spiller man på samme måte som i versjon 1, med unntak av at man går fra at alle kortene er i spill, til at alle spillerne har ett kort. Byr man over 10, knytter man den ene hånden og vrir den 90 grader og supplerer med fingre på den andre hånden.
Er man 3 eller 5 spillere, er det kort til overs i første runden. (Ett for 3 spillere og to for 5.) Disse byttes mot en/to toer(e) i en farge(r) som ikke er trumf, slik at man vet hvilke kort som er med den første runden.
En vri på den siste runden er at man ikke ser på sitt eget kort, men setter den i pannen slik at alle andre ser kortet ditt, men ikke du selv. Dermed byr alle på vanlig måte, men basert på hvilke kort de andre har, og ikke ditt eget.
Poeng
Dersom man ikke klarer å ta like mange stikk som man har meldt, får man ingen poeng den runden. Dersom man klarer det som er meldt får man ti poeng pluss ett poeng for hvert stikk. Dersom man for eksempel har meldt og tatt 4 stikk får man 14 poeng (10 poeng for å klare meldinga og 4 x 1 poeng for antall stikk)
Den spilleren som har flest poeng etter runde 20 vinner.
Norgesmesterskap
Første NM i bondebridge ble arrangert i Bergen 2010. Vinner ble Elena Virnovskaia fra Stavanger.
Sjøforsvarets overkommando
Sjøforsvarets overkommando (SOK) var den overordnede enheten for Sjøforsvaret og Sjøforsvarets stab frem til 1968.
Sjøforsvarets overkommando ble igjen opprettet 20. juni 1940 i Storbritannia, med oppgave om å skaffe materiell og personell til marinen.
Sexualities
Sexualities er et britisk vitenskapelig tidsskrift innen kjønnsforskning, som utgis av Sage Publications. Det ble etablert i 1998 av bl.a. Ken Plummer, som var den første redaktøren. Redaktører per 2022 er Feona Attwood, Travis S. K. Kong og Roisin Ryan-Flood.
Islandshest
Islandshesten (Equus ferus caballus) er en hesterase som er utviklet på Island, og som er etterkommer av hester og ponnier som ble brakt til øya i vikingtiden. Det er en hestetype med flere fargevarianter og som kjennetegnes for sin særegne gangart tølt, som er nesten like rask som galopp, men stødigere. Ifølge prof. Arne Emil Christensen var hestene som ble funnet i Osebergskip graven er svært like islandshesten. Siden middelalderen har islendingene hegnet om denne hesterasen og dens urgener. Ingen andre hesteraser er lovlige på Island. Den er svært hardfør og veldig populær i USA og Europa. Vinner mange distanseritt i konkurranse med andre hesteraser. Hester som kommer fra Island kan bli plaget med eksem fordi deres immunsystem ikke er tilpasset insektslivet på kontinentet. Det er en uskrevet regel om at hestene får islandske navn, det syndes en del mot dette, også på Island. Hestene utenfor Island blir ofte avlet frem med større mankehøyde enn på Island. Det norrøne folket foretrakk islandshesten til ridning og fjordingen som kløv/kjøre og trekkhest.
Fakta
Rasen stammer fra tidlig vikingtid og er en av de eldste i verden. Over mer enn tusen år har rasen utviklet seg til å bli svært hardfør og kan klare seg i svært kaldt klima.
De fleste raseregistre tillater alle farger. Rasen viser et stort antall fargevariasjoner, deriblant brun, fuks, sandfarget, blakk, skimmel, palomino, sort, og tofarget i hvitt/svart og hvitt/brunt. Genetisk hvite islandshester forekommer svært sjelden, men de fleste former for uttynningsgen eksisterer, deriblant kremgen og blakkgen. Flere registre navngir over hundre fargevarianter.
Islandshesten måler vanligvis mellom 120 og 150 cm i mankehøyde, men kan bli høyere. Dette tillates også av registre. Av gemytt er de fleste rolige og følsomme, og lette å håndtere. Raseeksemplarer kan oppnå særdeles høy alder, og kan ofte ris i en alder av oppmot 30 år. De egner seg godt til fulltids utegang i Norge, grunnet sin svært tykke vinterpels. Grunnet hardt klima på Island er de svært hardføre og lettforede, dertil tilhører en predisposisjon mot forfangenhet.
Islandshesten regnes vanligvis ikke som en ponni. Grunnene til dette er varierte. De er blant annet bygget for å kunne bære et voksent menneske uten problemer. I tillegg finnes det intet ord for ponni på det islandske språket.
Historie
Den islandske hesten ble brakt til Island da nordmenn fra Vestlandet og Nord-Norge fra år 874 og framover utvandret i stor stil (Se Landnåmstiden). Islandshesten nedstammer altså hovedsakelig fra en norsk hesterase, og rasen har siden holdt seg ren ettersom Island som øya er isolert fra resten av Europa.
Islandshestens forfedre er fjernt den mongolske Przewalski-hesten, og nært de norske Fjording og Nordlandshest/lyngshest Det er delte meninger om hvorvidt Shetlandsponni har bidratt til rasen for tusen år siden.
Det var nettopp på grunn av de vanskelige levevilkårene at denne hesten utviklet seg til å bli så hardfør. Naturkatastrofer har i århundrer nesten klart å ta knekken på bestanden, og i 1780 var det et stort vulkanutbrudd på øya. Bare 8400 hester overlevde, men allerede i 1804 hadde bestanden tatt seg opp til 26 000 hester igjen.
Antagelig skjedde ikke import av hester til Island etter 1200-tallet. Det eneste unntaket er et isolert og mislykket eksperiment på begynnelsen av 1900-tallet av en norsk fjording. Det er en oppfatning om at islendingene vedtok ved lov et forbud av import av hester, antagelig en gang på 1200-tallet, men det finnes intet dokument som beviser dette. Den eneste loven som kan bevises på forbud av import går tilbake til 1882. Grunnen var å bevare rasen ren og fri for sykdommer. Denne loven eksisterer fremdeles, og islandshester som blir eksportert fra Island, kan aldri vende tilbake. Det vil si at de som deltar i konkurranser i utlandet, for eksempel EM og VM, aldri kan ta med hesten sin tilbake til Island.
Gangartene
Noe av det islandshesten er mest kjent for, er gangartene. Den har som alle andre hester skritt, trav og galopp, men i tillegg tølt og pass. Tølt er en firetaktig gangart, og pass er en totaktig gangart. I tølt veksler hesten mellom venstre bakbein, venstre forbein, høyre bakbein, høyre forbein, og er derfor en veldig behagelig gangart å ri. I pass beveger hesten høyre forbein og høyre bakbein parallelt, og venstre forbein og venstre bakbein parallelt. Pass blir mest brukt til konkurranse, og da over strekninger mellom 100 og 250 meter.
Konkurranse
Det er egne konkurranser for islandshest og det er mange disipliner for både 4 og 5-gjengere. Forskjellen på en 4 og 5-gjenger er at 4-gjengeren har skritt, trav, galopp og tølt og en femgjenger har de samme gangartene, men pass i tillegg. Det er egne konkurranser for 4 gjengeren og for femgjengeren og de kalles 4-gang(V1) og 5-gang. Rytteren viser alle gangartene på en ovalbane og får karakter for fremførelsen av hver gangart. Det er 3 eller 5 dommere på banen og de dømmer hver gangart etter følgende kriterier: takt, tempo, form og bevegelser, dommeren ser også på helhetsbildet, ridningen til rytteren, utstyr og samspill. Ved tøltkonkurranse(T1) vises sakte tølt, tølt med tempovekslinger på langsidene og til slutt hurtigtølt. En annen type tølt konkurranse er T2 (tølt på løse tøyler), her vises først fritt valgt tempo tølt, deretter sakte tempo tølt, og til slutt tølt på løse tøyler. Passdisiplinene er PP1 (stilpass) P1 (250 meter pass) P3 (150 m pass) P2 (speedpass). Stilpass er bedømmning av gangarten pass på langstrekke(passbane) som har markerte punkter for hvor bestemte oppgaver skal gjennomføres. Først kommer man inn i et område som kalles for «trakta». Du kan tølte eller trave inn i trakta og deretter fatte galopp inne i trakta. Neste steg er at hesten skal «legges» i pass og det er viktig at den er lagt i pass før man kommer til et markert punkt etter trakta, og deretter er det ønskelig at hesten ligger godt i pass i 150 m før man skal ta nedtakning til tølt. Det bedømmes for leggningen fra galopp til pass, passkvaliteten og nedtakning.
Anvendelse
Islandshesten brukes til ridning og kjøring, samt til konkurranser innen gangartsridning og passløp (pass er den raskeste gangarten). I tillegg er den en ypperlig turhest for ridning i naturen.
I konkurransesammenheng skal rytteren vise frem hestens gangarter. Hesten har enten fem eller fire gangarter. En skal vise frem det beste i hesten, og får bedømmelse ut ifra det som blir vist. Det dømmes ut ifra, takt, tempo, form, med mere.
En rir rundt på en ovalbane, der dommerne sitter i midten. Det er en karakterskala fra 0 til 10, der 10 er beste karakter. I Norge er det et aktivt miljø, der det om sommeren arrangeres mange stevner. Hver år arrangeres det norgesmesterskap, og annethvert år VM og nordisk mesterskap.
Det er to konkurranseformer, gædingakeppni og sport. Det er forskjellige disipliner innenfor; tølt, 5-gang og 4-gang. Det er delt inn i aldersklasser.
Arnfinn Aandal
Arnfinn Aandal (født 16. juni 1936) er en norsk pastor fra Kristiansund. Han var fylkessekretær i Nord-Trøndelag Kristelig Folkeparti og Sør-Trøndelag KrF fra 1986 til 1999 og hadde sitt virke som pastor i Trondheim Baptistmenighet fra 1995 og fram til 2010.
I 1959 spilte han inn sangen Den hyrde så god sammen med sin kone, Kari Aandal.
Aandal driver i dag Aandal Evangelistic Assostiation. og IFELO.
Seksualopplysning
Seksualopplysning er all virksomhet knyttet til informasjon, rådgivning eller veiledning om ulike sider ved seksualitet, herunder prevensjon, befruktning, graviditet, abort, fødsel og seksuallivet generelt.
Pascal Strebel
Pascal Strebel (født 26. desember 1988) er en sveitsisk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.
Sankt Anna Rotunda
Allerede i 1625 befalte Christian IV at det skulle avsettes tomt til en kirkegård og en ny kirke i forbindelse med planleggingen av den nye bydelen utenfor Østerport. Dette var området mellom det nåværende Gothersgade og Kastellet. Selve byggingen kom i gang først i 1640 og fortsatte til rundt årsskiftet 1643–44 da det ble stoppet på grunn av pengemangel forårsaket av Hannibalfeiden.
Leonhard Blasius var byggmester for kirken, men dens kunstneriske utforming skyldes nok helst arkitekt Hans van Steenwinckel den yngre.
Etter krigen ble ikke arbeidet på kirken tatt opp igjen, men den var fremdeles en del av de planene som ble fremlagt for den nye bydelen i 1649. I 1660 ga man imidlertid opp å fullføre prosjektet og kongen – Frederik III – ga sin tillatelse til at man kunne bruke bygningen som stenbrudd. I 1661 overtok Henrik Ruse rettighetene til kirken og fikk også skjøte på tomten, hvor han bygget et hus til seg selv av noe av materialene fra kirken. Resten ble formodentlig benyttet i byggingen av Kastellet, som Ruse sto for. Tårnets kraftige murer var det siste som ble revet ned (ved hjelp av fire tønner krutt fra Tøjhuset), og i 1664 var hele det store bygningsverket borte.
Kirkebygningen
Kirken var bygget over et tolvkantet grunnplan med et kvadratisk tårn på vestsiden. Hver av de tolv murstykkene var delt opp i to fag med en støttepilar og det var støttepilarer ved overgangen mellom murstykkene. Tolvkantens tverrmål var 100 alen og murene var 25,5 alen høye. Tårnet var utformet med kraftigere murer enn resten av bygningen, noe som indikerer at det skulle ha vært høyere enn den øvrige bygning, men det ble ikke bygget ferdig. Hvordan taket på rotunden var tenkt utformet vet man ikke.
Det er ikke helt klart hvor lang en alen var på 1640-tallet ettersom man ikke hadde en fast standard. I Damarks Kirker regnes det med ca. 63 cm. Det innebærer at kirken var 63 m i diameter og hadde over 16 m høye murer. Det var altså en bygning av en anselig størrelse. Til sammenligning er Marmorkirkens rotunde knapt 45 m i diameter.
Funn av teglstensfragmenter på området hvor kirken lå tyder på at den var bygget av samme type gule hollandske teglsten med rødfarvede kortsider, som Trinitatis kirke og Rundetårn er oppført av. Det er derfor nærliggende å anta at Sankt Anna Rotunda også ble bygget med kryssforband, slik at murene ble gul- og rødstripede (som Oldenborgernes våpen).
Innvendig var kirken innredet som et amfiteater, med et gulv som skrånet opp mot yttermuren. Det var 48 søyler arrangert i tre konsentriske ringer med henholdsvis 24, 12 og 12 søyler, som sammen med 24 pilastre på yttermuren skulle bære loftshvelvingene. Gulv og søyler var understøttet av tønnehvelv båret av et system av radiale murer som skrånet inn mot midten. I 1641 bestemte kongen at de overhvelvede rommene som dermed oppsto under gulvet, skulle ha dører og vinduer i yttermuren. Tanken var antakelig at disse rommene kunne selges eller leies ut som gravkrypter og dermed gi kirken en viktig inntekt.
På hver side av tårnet var det et trappehus delvis bygget inn i muren. Den ene trappen gikk opp i tårnets fulle høyde, mens den andre stoppet ved andre etasje. Sistnevnte har formodentlig vært kongens egen trapp opp til kongestolen som var plassert i andre etasje. Man kan anta at kongestolen har vært plassert i kirkes vestside og koret på motsatte side, noe som er den tradisjonelle plasseringen. Sikkert vet man bare at alteret skulle plasseres 12,5 alen fra yttermuren; ved ytterste søylering.
Dryinidae
Dryinidae er en familie av stilkvepser. Disse små, gjerne maurlignende vepsene er parasitoider som snylter på sikader. Man kjenner ca. 1600 arter, 107 er funnet i Europa og 32 arter i Norge.
Utseende
Små, slanke, gjerne litt maur-lignende vepser, ofte gulaktige på farge. Hodet er bredere enn langt og snørt av fra bakkroppen med en tynn "hals". Antennene er trådformede, ikke knebøyde, slik kjenner man de vingeløse artene fra maur. Forkroppen (thorax) er forholdsvis liten og smal. Mange, spesielt hunner, er vingeløse, andre (inkludert hannene av de fleste artene) har velutviklede vinger. Beina er forholdsvis lange, lårene gjerne litt tykke. Hos hunnenen av mange arter har framføttene (protarsi) merkelige vedheng som danner tanglignende gripeorganer. Bakkroppen er mer eller mindre pæreformet, festet til forkroppen med en smal "stilk" (petiolus). Hunnens brodd stikker litt ut fra bakkroppsspissen. Angrepne sikader kjenner man lett igjen på at de har en stor, hard, poseaktig utvekst som stikker ut fra siden av thorax nær hodet.
Levevis
Dryinidene er parasitoider som angriper de større artene av sikader (Auchenorrhyncha), i Norge mest på skumsikader (Aphrophoridae) og de større artene av dvergsikader (Cicadellidae). Hunnen bruker sine omdannede framføtter med gripeorganer til å holde fast en sikadenymfe når hun legger et egg på den. Noen av larvene utvikler delvis på utsiden av sikaden, og man ser en markert, hard utposning på sidene av thorax eller på bakkroppen. Sikadene utvikler seg gjerne noe unormalt, blant annet er kjønnsorganene hos angrepne sikader gjerne mer eller mindre forkrøplede, der er har gjerne også unormale, bleke flekker. Ellers blir sikaden tilsynelatende voksen, men aldri kjønnsmoden, og dryinide-larven dreper den til slutt.
Jakie Wellman
Jakie Wellman (født 22. juli 1988) er en zambisk svømmer.
Hun representerte Zambia under Sommer-OL 2004 i Athen, der hun ble utslått i forsøksheatet på 50 meter fri.
John Boehner
John Andrew Boehner (født 17. november 1949 i Reading i Ohio) er en amerikansk politiker (Det republikanske parti) som var speaker i Representantenes hus fra 2011 til 2015. Boehner representerte Ohios åttende distrikt i Representantenes hus mellom 1991 og 2015.
Bakgrunn
John Boehner var den nest eldste av de tolv barna til Earl Boehner og hans hustru Mary Anne (født Hall). Familien har irske og tyske aner og er katolsk, Boehner er selv bekjennende katolikk.
Faren, som hadde kjempet under annen verdenskrig, drev vertshuset Andy’s Cafe i Carthage, en bydel av Cincinnati. Johns bestefar, Andy Boehner, hadde grunnlagt restauranten på begynnelsen av 30-tallet og sønnen hadde overtatt den.
Fra ung alder måtte John hjelpe til i vertshuset – likesom alle Boehner-familiens barn, så snart de var gamle nok. Her lærte han «å takle enhver idiot som spaserte inn» («to deal with every jackass that walks in the door»).
Under Vietnamkrigen tjenestegjorde han i US Navy og ble dimittert av medisinske grunner etter seks uker. Deretter tok han som den første i familien universitetsutdannelse, ved Xavier University i Cincinnati. Han ble ansatt i varehandelen og ble etterhvert forretningsfører.
Han er gift og har døtrene Lindsay og Tricia med hustruen Debbie.